
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 118 
Ίδρυση Σχολών και Τμημάτων στο Πανεπιστήμιο 
Πελοποννήσου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 24 παρ. 2, 50 παρ. 6 και 6 παρ. 6 του Ν. 
1268/1982 «Για τη δομή και λειτουργία των Ανώτατων Εκπαι¬ 
δευτικών Ιδρυμάτων», (Α' 87), όπως το τελευταίο άρθρο συ¬ 
μπληρώθηκε μεταεδαφ. α και β της παρ. 1 του άρθρου 48 του 
Ν. 1404/1983 «Δομή και λειτουργία των Ανωτάτων Τεχνολογι¬ 
κών Ιδρυμάτων» (ΑΊ 73) τροποποιήθηκε μετά εδαφ.ατηςπαρ. 
2 του άρθρου 15 του Ν. 2640/1998 «Δευτεροβάθμια Τεχνική 
Επαγγελματική Εκπαίδευση και άλλες διατάξεις» (Α' 206) και 
συμπληρώθηκε με το εδαφ. β, παρ. 1 του άρθρου 3 του Ν. 
3027/2002 (Α' 152) «Ρύθμιση θεμάτων Οργανισμού Σχολικών 
Κτιρίων, ανωτάτης εκπαίδευσης και άλλες διατάξεις». 

β) Του άρθρου 79 παρ. 5(δ) του Ν. 1566/1985 (Α' 167) σε 
συνδυασμό με το άρθρο 20 παρ. 4του Ν. 2503/1997 (Α' 107) 
και79του Ν. 2683/1999 (Α' 19). 

γ) Των άρθρων 50 παρ. 3 του Ν. 1268/1982 και 15 παρ. 2 
εδαφ. (θ) του Ν. 2817/2000 «Εκπαίδευση των ατόμων με ειδι¬ 
κές εκπαιδευτικές ανάγκες και άλλες διατάξεις» (Α' 78). 

δ) Του άρθρου 29Α του Ν. 1558/1985 (Α' 37) όπως αυτό 
προσετέθη μετά άρθρο 27του Ν. 2081/1992 (Α' 154) καιαντι- 
καταστάθηκεμετοάρθρο 1 παρ. 2ατου Ν. 2469/1997 (Α'38). 

ε) Του Π.Δ. 81/2002 «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας και 
Οικονομικών» (Α'57). 

στ) Της απόφασης του Πρωθυπουργού και του Υπουργού 
Εσωτερικών Δημόσιας Διοίκησης και Αποκέντρωσης ΔΙΔΙ^Φ. 
1/2/22875/31.10.2001 «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέντρω¬ 
σης» (Β' 1480). 

ζ) Της απόφασης του Πρωθυπουργού και Υπουργού Οικο¬ 
νομικών 1100383/1330/Α0006/31.10.2001 «Καθορισμός αρ¬ 
μοδιοτήτων των Υφυπουργών Οικονομικών» (Β' 1485). 

2. Τη γνώμη της Διοικούσας Επιτροπής του Πανεπιστημίου 
Πελοποννήσου (συνεδριάσεις 25.7.2002, 23.10.2002 και 
17.1.2003). 

3. Το γεγονός ότι δεν γνωμοδότησε το Συμβούλιο Ανώτατης 
Παιδείας αν και ζητήθηκε η γνώμη του με το αριθμ. 
650 Ια/Β 1/20.8.2002 έγγραφο του Υπουργού Εθνικής Παιδείας 
και Θρησκευμάτων και ότι έχει παρέλθει άπρακτη η προθεσμία 
που ορίζουν οι διατάξεις του άρθρου 50 παρ. 3 του Ν. 1268/1982. 

4. Το γεγονός ότι από τις διατάξεις του διατάγματος αυτού 
προκαλείται: 


α) εφ’ άπαξ συνολική δαπάνη ύψους 48.911.780 ΕΥΡΩ πε¬ 
ρίπου για την κατασκευή κτιριακών εγκαταστάσεων και την 
προμήθεια του αναγκαίου εξοπλισμού και β) ετήσια δαπάνη 
μετά την πλήρη λειτουργία των ιδρυομένων Τμημάτων ύψους 
8.620.000 ΕΥΡΩ περίπου, από την πλήρωση των θέσεων προ¬ 
σωπικού, 66.025 ΕΥΡΩ περίπου, από την καταβολή επιδομά¬ 
των θέσης ευθύνης και εξόδων παραστάσεως, 495.000 ΕΥΡΩ 
περίπου, για τη σίτιση των φοιτητών, 550.000 ΕΥΡΩ περίπου, 
για την αντιμετώπιση λειτουργικών εξόδων των ιδρυομένων 
Τ μημάτων και Σχολών και 600.000 ΕΥΡΩ περίπου για την προ¬ 
μήθεια συγγραμμάτων. 

Η ανωτέρω υπό στοιχείο α) εφ’ άπαξ δαπάνη καλύπτεται ι) κα¬ 
τά το 90% αυτής με το ποσό 44.020.602 ΕΥΡΩ από πιστώσεις 
του Περιφερειακού Επιχειρησιακού Προγράμματος (ΠΕΠ) Πε¬ 
λοποννήσου από πόρους που προβλέπονται για την Ανώτατη 
Εκπαίδευση, ιι) κατά το 4% αυτής, ήτοι με ποσό των 1.956.471 
ΕΥΡΩ από πιστώσειςτου Προγράμματος Δημοσίων Επενδύσε¬ 
ων (Π.Δ.Ε.) και ιιι) το υπόλοιπο 6% αυτής ήτοι το ποσόν 
2.934.707 ΕΥΡΩ από πιστώσειςτου Επιχειρησιακού Προγράμ¬ 
ματος Εκπαίδευσης και Αρχικής Επαγγελματικής Κατάρτισης 
(Ε.Π.Ε.Α.Ε.Κ) του Γ Κοινοτικού Πλαισίου Στήριξης (Κ.Π.Σ.). 

Η δαπάνη για αμοιβές προσωπικού μέχρι και το οικονομικό 
έτος 2006 καλύπτεται απότο Ε.Π.Ε.Α.Ε.Κ. του Γ Κ.Π.Σ. και από 
το οικονομικό έτος 2007 και εξής θα βαρύνει σταδιακά τον τα¬ 
κτικό προϋπολογισμό (Ειδ. Φορέα 19-250 ΚΑΕ Ομάδος 0200). 

Η δαπάνη για επιδόματα θέσεως ευθύνης και εξόδων παρα¬ 
στάσεως η οποία για το οικονομικό έτος 2003 περιορίζεται στο 
ποσόν των 14.680 ΕΥΡΩ θα καλυφθεί από την πίστωση του 
ΚΑΕ 5173του φορέα 19-110, ενώ η δαπάνη απότο οικονομικό 
έτος 2004 και μετά θα βαρύνει τον τακτικό προϋπολογισμό 
εκάστου οικονομικού έτους στον οποίο και θα εγγράφονται 
οχετικές πιστώσεις (ειδ. Φορέα 19-250 ΚΑΕ Ομάδος 0200). 

Η δαπάνη για τη σίτιση φοιτητών ύψους 27.000 ΕΥΡΩ για το 
οικονομικό έτος 2003, 186.000 ΕΥΡΩ για το έτος 2004, 
310.000 ΕΥΡΩ για το έτος 2005,433.000 ΕΥΡΩ για το οικονο¬ 
μικό έτος 2006, 495.000 ΕΥΡΩ για το οικονομικό έτος 2007 
και εφ’ εξής θα βαρύνει τον προϋπολογισμό του Πανεπιστη¬ 
μίου Πελοποννήσου και θα καλύπτεται με κρατική επιχορή¬ 
γηση (Ειδ. Φορέα 19-250 ΚΑΕ 2425). 

Τα λειτουργικά έξοδα των ιδρυομένων Τμημάτων ύψους 
80.000 ΕΥΡΩ γιατο 2003,320.000 ΕΥΡΩ για το 2004,480.000 
ΕΥΡΩ για το 2005, 500.000 ΕΥΡΩ για το 2006 θα καλυφθούν 
από πιστώσεις του Ε.Π.Ε.Α.Ε.Κ. του Γ Κ.Π.Σ. Από το οικονο¬ 
μικό έτος 2007 οι δαπάνες αυτές, ύψους 550.000 ΕΥΡΩ περί¬ 
που, θα βαρύνουν μόνο τον προϋπολογισμό του Πανεπιστη¬ 
μίου καλυπτόμενο απάτην κρατική επιχορήγηση (Ειδ. Φορέα 
19-250 ΚΑΕ 2421). 

Η δαπάνη για την προμήθεια συγγραμμάτων θα βαρύνει σε 
ποσοστό 80% τον τακτικό προϋπολογισμό εκάστου οικονομι- 

κού έτους στον οποίο και θα εγγράφονται σχετικές πιστώσεις 
(Ειδ. Φορέα 19-250 ΚΑΕ 1123) και σε ποσοστό 20% τον προ¬ 
ϋπολογισμό του Πανεπιστημίου Πελοποννήσου που θα κα¬ 
λύπτεται από την κρατική επιχορήγηση (Ειδ. Φορέας 19-250 
ΚΑΕ 2421). 

5. Την 116/2003 γνωμοδότηση του Συμβουλίου της Επι- 
κρατείας με πρόταση του Υπουργού Εθνικής Παιδείας και 
Θρησκευμάτων και των Υφυπουργών Εσωτερικών Δημόσιας 
Διοίκησης και Αποκέντρωσης και Οικονομίας και Οικονομι¬ 
κών, αποφασίζουμε: 

Άρθρο 1 

Ίδρυση - Αποστολή 

1. Στο κατά τις διατάξεις των Π.Δ. 13/2000 (Α' 12) και 
323/2001 (Α' 218) Πανεπιστήμιο Πελοποννήσου, ιδρύονται 
Σχολές ως ακολούθως: 

α. Σχολή Ανθρωπιστικών Επιστημών και Πολιτισμικών 
Σπουδών με έδρα την πόλη της Καλαμάτας, η οποία συγκρο¬ 
τείται από τα εξής Τμήματα: 

- Τμήμα Ιστορίας, Αρχαιολογίας και Διαχείρισης Πολιτισμι¬ 
κών Αγαθών 

- Τμήμα Φιλολογίας 

β. Σχολή Κοινωνικών Επιστημών με έδρα την πόλη της Κο- 
ρίνθου, η οποία συγκροτείται από τα εξής Τμήματα: 

- Τμήμα Κοινωνικής και Εκπαιδευτικής Πολιτικής 

- Τμήμα Πολιτικών Θεσμών και Διεθνών Σχέσεων 

γ. Σχολή Επιστημών Διοίκησης και Οικονομίας με έδρα την 
πόλη της Τρίπολης, η οποία συγκροτείται από τα εξής Τμή¬ 
ματα: 

- Τμήμα Οικονομικών Επιστημών 

- Τμήμα Αογιστικής, Χρηματοοικονομικής και Ποσοτικής 
Ανάλυσης 

δ. Σχολή Καλών Τεχνών με έδρα την πάλη του Ναυπλίου, η 
οποία συγκροτείται από τα εξής Τμήματα: 

- Τμήμα Θεατρικών Σπουδών 

- Τμήμα Εικαστικών και Εφαρμοσμένων Τεχνών 

ε. Σχολή Επιστημών Ανθρώπινης Κίνησης και Ποιότητας 
Ζωής με έδρα την πόλη της Σπάρτης, η οποία συγκροτείται 
από τα εξής Τμήματα: 

- Τμήμα Οργάνωσης και Διαχείρισης Αθλητισμού 

- Τμήμα Αθλησης και Ποιότητας Ζωής 

2. α) Η εκπαιδευτική λειτουργία και η εισαγωγή των πρώτων 
φοιτητών για το Τμήμα Ιστορίας, Αρχαιολογίας και Διαχείρι¬ 
σης Πολιτισμικών Αγαθών, το Τμήμα Κοινωνικής και Εκπαι¬ 
δευτικής Πολιτικής, το Τμήμα Οικονομικών Επιστημών, το Τμή- 
μα Θεατρικών Σπουδών, και το Τ μήμα Οργάνωσης και Διαχεί¬ 
ρισης Αθλητισμού αρχίζει από το ακαδημαϊκό έτος 2003-04. 

β) Η εκπαιδευτική λειτουργία των λοιπώνΤμημάτων αρχίζει 
από το ακαδημαϊκό έτος για το οποίο καθορίζεται για πρώτη 
φορά αριθμός εισακτέων. 

3. Η αποστολή των ιδρυομένων Τμημάτων με την παρά¬ 
γραφο 1 του παρόντος άρθρου αναλύεται ως εξής: 

α. Το Τμήμα Ιστορίας, Αρχαιολογίας και Διαχείρισης Πολι¬ 
τισμικών Αγαθών έχει ως αποστολή ι) να καλλιεργεί και να 
προάγειτη γνώση για την ιστορία, την αρχαιολογία καιτη δια¬ 
χείριση των πολιτισμικών αγαθών με έμφαση στην ανάπτυξη 
της επιστήμης στους τομείς της Ιστορίας της Ελλάδας και 
της Ευρώπης, της επιγραφικής, της ενάλιας αρχαιολογίας 
καθώς και της διαχείρισης μνημείων και της Μουσειολογίας, 
ιι) να παρέχει στους φοιτητές και στις φοιτήτριες τα απαραί¬ 
τητα εφόδια που εξασφαλίζουν την άρτια κατάρτισή τους για 
επιστημονική και επαγγελματική σταδιοδρομία, ιιι) να οργα¬ 
νώνει μεταπτυχιακές σπουδές που οδηγούν στην κατάρτιση 
επιστημόνων με εξειδικευμένες γνώσεις σε επιμέρους γνω¬ 
στικά αντικείμενα του Τ μήματος και ιν) να συμβάλει στην ανά¬ 
πτυξη των πολιτισμικών σπουδών σε συνδυασμό με τις σύγ¬ 
χρονες μορφές διαχείρισης των πολιτισμικών αγαθών και τη 
χρήση των νέων τεχνολογιών. 

β. Το Τμήμα Φιλολογίας έχει ως αποστολή ι) να καλλιεργεί 


και να προάγει τη γνώση για την κλασική και σύγχρονη ελλη¬ 
νική και ξένη λογοτεχνία και γλωσσολογία και να μελετά τα 
φιλοσοφικά ρεύματα που επηρεάζουν την εξέλιξή τους, ιι) να 
παρέχει στους φοιτητές και στις φοιτήτριες τα απαραίτητα 
εφόδια που εξασφαλίζουν την άρτια κατάρτισή τους για επι¬ 
στημονική και επαγγελματική σταδιοδρομία, ιιι) να οργανώ¬ 
νει μεταπτυχιακές σπουδές που οδηγούν στην κατάρτιση 
επιστημόνων με εξειδικευμένες γνώσεις σε επιμέρους γνω¬ 
στικά αντικείμενα του Τμήματος και ιν) να συμβάλει στη με¬ 
λέτη της επίδραση της βυζαντινής κληρονομιάς στον ελληνι¬ 
κό και ευρωπαϊκό πολιτισμό και των στοιχείων που διαμορ¬ 
φώνουν σήμερα την οικουμενικότητά του. 

γ. Το Τμήμα Κοινωνικής και Εκπαιδευτικής Πολιτικής έχει ως 
αποστολή ι) να καλλιεργεί και να προάγει τις κοινωνικές επι¬ 
στήμες στους τομείς της κοινωνικής και εκπαιδευτικής πολιτι¬ 
κής με την ακαδημαϊκή διδασκαλία και εφαρμοσμένη έρευνα, 
ιι) να παρέχει στους φοιτητές και στις φοιτήτριες τα απαραίτη¬ 
τα εφόδια που εξασφαλίζουν την άρτια κατάρτισή τους για επι¬ 
στημονική και επαγγελματική σταδιοδρομία, ιιι) να οργανώνει 
μεταπτυχιακές σπουδές που οδηγούν στην κατάρτιση επιστη- 
μάνων με εξειδικευμένες γνώσεις σε επιμέρους γνωστικά αντι¬ 
κείμενα του Τμήματος και ιν) να προάγει την επιστήμη και την 
έρευνα ιδιαίτερα στους τομείς της προστασίας των κοινωνικών 
δικαιωμάτων των πολιτών όπως αυτά διαμορφώνονται στο 
πλαίσιο της Ε.Ε., της εμβάθυνσης των δομών του κοινωνικού 
κράτους, της πρόληψης και της ασφάλειας σε συνδυασμά με 
την κοινωνική ανάπτυξη, της συνεχούς εκπαίδευσης, της εκ¬ 
παίδευσης ενηλίκων και του σχεδιασμού νέων κοινωνικών και 
εκπαιδευτικών πολιτικών και θεσμών. 

δ. Το Τμήμα Πολιτικών Θεσμών και Διεθνών Σχέσεων έχει 
ως αποστολή ι) να καλλιεργεί και να προάγει τη γνώση στους 
τομείς της οργάνωσης και λειτουργίας των θεσμών του Κρά¬ 
τους και των πολιτικών θεσμών της κεντρικής και περιφερεια¬ 
κής εθνικής και ευρωπαϊκής διοίκησης, καθώς και των κοινω¬ 
νικοοικονομικών και γεωπολιτικών μεταβολών και σχέσεων 
που εντάσσονται στο σύνολο των εσωτερικών και διεθνών 
εξελίξεων, ιι) να παρέχει στους φοιτητές και στις φοιτήτριες 
τα απαραίτητα εφόδια που εξασφαλίζουν την άρτια κατάρτι¬ 
σή τους για επιστημονική και επαγγελματική σταδιοδρομία, 
ιιι) να οργανώνει μεταπτυχιακές σπουδές που οδηγούν στην 
κατάρτιση επιστημόνων με εξειδικευμένες γνώσεις σε επιμέ¬ 
ρους γνωστικά αντικείμενα του Τμήματος και ιν) να προάγει 
την επιστήμη και την έρευνα ιδιαιτέρως στους τομείς των ευ¬ 
ρωπαϊκών σχέσεων και της εξέλιξης των ευρωπαϊκών πολιτι¬ 
κών θεσμών, της διπλωματίας και της διεθνούς συνεργασίας 
και τη μελέτη και προώθηση των σχέσεων της Ελλάδας με τον 
απόδημο Ελληνισμό αναδεικνύοντας την παρέμβασή του σε 
οικονομικό, πολιτικό και πολιτισμικό επίπεδο στο συνεχώς 
εξελισσόμενο βαλκανικό, ευρωπαϊκό και διεθνές περιβάλλον. 

ε. Το Τμήμα Αογιστικής, Χρηματοοικονομικής και Ποσοτι¬ 
κής Ανάλυσης έχει ως αποστολή ι) την καλλιέργεια και ανά¬ 
πτυξη της οικονομικής επιστήμης στους τομείς της χρημα¬ 
τοοικονομικής, της λογιστικής, της ποσοτικής ανάλυσης και 
της επιχειρηματικής δραστηριότητας, ιι) να παρέχει στους 
φοιτητές και στις φοιτήτριες τα απαραίτητα εφόδια που εξα¬ 
σφαλίζουν την άρτια κατάρτισή τους για επιστημονική και 
επαγγελματική σταδιοδρομία, ιιι) να οργανώνει μεταπτυχια¬ 
κές σπουδές που οδηγούν στην κατάρτιση επιστημόνων με 
εξειδικευμένες γνώσεις σε επιμέρους γνωστικά αντικείμενα 
του Τ μήματος και ιν) τη μελέτη της οικονομικής πολιτικής του 
κράτους και την ανάπτυξη της έρευνας σχετικά με την πρά- 
βλεψη των οικονομικών φαινομένων καθώς και την ανάπτυξη 
παραγωγικών δραστηριοτήτων στον τομέα της λογιστικής 
και χρηματοοικονομικής. 

στ. Το Τμήμα Οικονομικών Επιστημών έχει ως αποστολή ι) 
να καλλιεργεί και να προάγει τη γνώση στους τομείς που 
άπτονται της οικονομικής θεωρίας και πολιτικής, ιι) να παρέ¬ 
χει στους φοιτητές και στις φοιτήτριες τα απαραίτητα εφάδια 
που εξασφαλίζουν την άρτια κατάρτισή τους για επιστημονι- 

κή και επαγγελματική σταδιοδρομία, ιιι) να οργανώνει μετα¬ 
πτυχιακές σπουδές που οδηγούν στην κατάρτιση επιστημό¬ 
νων με εξειδικευμένες γνώσεις σε επιμέρους γνωστικά αντι¬ 
κείμενα του Τμήματος και ιν) τη μελέτη και προώθηση των οι¬ 
κονομικών σχέσεων σε συνδυασμό με τις νέες τεχνολογίες 
και την ανάδειξη του ρόλου της Ελλάδας στο βαλκανικό, ευ¬ 
ρωπαϊκό και διεθνές επίπεδο. 

ζ. Το Τμήμα Θεατρικών Σπουδών έχει ως αποστολή ι) να 
καλλιεργεί και να προάγει τη γνώση της τέχνης και της επι¬ 
στήμης της θεατρολογίας, να συνδυάζει δηλαδή την πρακτι¬ 
κή του θεάτρου με τη θεωρητική σκέψη, τη φιλολογική ανά¬ 
λυση και την επιστημονική μεθοδολογία, ιι) να παρέχει στους 
φοιτητές και στις φοιτήτριες τα απαραίτητα εφόδια που εξα¬ 
σφαλίζουν την άρτια κατάρτισή τους για επιστημονική και 
επαγγελματική σταδιοδρομία, ιιι) να οργανώνει μεταπτυχια¬ 
κές σπουδές που οδηγούν στην κατάρτιση επιστημόνων με 
εξειδικευμένες γνώσεις σε επιμέρους γνωστικά αντικείμενα 
του Τμήματος και ιν) να συμβάλει στη μελέτη του θεάτρου σε 
διεθνές επίπεδο. 

η. Το Τμήμα Εικαστικών και Εφαρμοσμένων Τεχνών έχει ως 
αποστολή ι) να καλλιεργεί και να προάγει τη γνώση στους το¬ 
μείς της ζωγραφικής, της γλυπτικής και των εφαρμοσμένων 
τεχνών και να μελετά τόσο την ιστορία όσο και τη σύγχρονη 
διάστασή τους σε εθνικό και ευρωπαϊκό επίπεδο, ιι) να παρέχει 
στους φοιτητές και στις φοιτήτριες τα απαραίτητα εφόδια που 
εξασφαλίζουν την άρτια κατάρτισή τους για επιστημονική και 
επαγγελματική σταδιοδρομία, ιιι) να οργανώνει μεταπτυχια¬ 
κές σπουδές που οδηγούν στην κατάρτιση επιστημόνων με 
εξειδικευμένες γνώσεις σε επιμέρους γνωστικά αντικείμενα 
του Τμήματος και ιν) την ανάδειξη της ελληνικής κληρονομιάς 
στα παραπάνω αντικείμενα και των επιρροών που αυτή δέχτη¬ 
κε από τα μεγάλα εικαστικά ευρωπαϊκά ρεύματα. 

θ. Το Τμήμα Οργάνωσης και Διαχείρισης Αθλητισμού έχει 
ως αποστολή ι) να προάγει τη γνώση στους τομείς της επι- 
στήμηςτου αθλητισμού καιτης οργάνωσης και διοίκησης θε¬ 
σμών του αθλητισμού ιι) να παρέχει στους φοιτητές και στις 
φοιτήτριες τα απαραίτητα εφόδια που εξασφαλίζουν την άρ¬ 
τια κατάρτισή τους για επιστημονική και επαγγελματική στα¬ 
διοδρομία, ιιι) να οργανώνει μεταπτυχιακές σπουδές που 
οδηγούν στην κατάρτιση επιστημόνων με εξειδικευμένες 
γνώσεις σε επιμέρους γνωστικά αντικείμενα του Τμήματος 
και ιν) να συμβάλει στην παραγωγή επιστημόνων ικανών να 
αναλάβουν την οργάνωση και διαχείριση αθλητικών εκδηλώ¬ 
σεων σε διεθνές και εθνικό επίπεδο. 

ι. Το Τμήμα Άθλησης και Ποιότητας Ζωής έχει ως αποστο¬ 
λή ι) την παραγωγή στελεχών άρτια καταρτισμένων κατάλ¬ 
ληλων να δραστηριοποιούνται στους τομείς της δημιουργι¬ 
κής απασχόλησης του ατόμου κατά τον ελεύθερο χρόνο του, 
ιι) την οργανική συσχέτιση της άθλησης με την βελτίωση της 
ποιότητας ζωής του, ιιι) την προφύλαξη της υγείας του και ιν) 
την πρόληψη των αρνητικών συνεπειών που μπορούν να 
έχουν για το άτομο οι συνθήκες της σύγχρονης ζωής καθώς 
και την αξιοποίηση του φυσικού περιβάλλοντος για την ψυ¬ 
χοσωματική του αποκατάσταση. 

4. Μέχρι την αυτοδύναμη λειτουργία των Σχολών η διοίκη¬ 
ση αυτών ασκείται απάτη Διοικούσα Επιτροπή (Δ.Ε) του Πα¬ 
νεπιστημίου Πελοποννήσου και τον Πρόεδρο αυτής σύμφω¬ 
να με το άρθρο 3 του Π.Δ. 13/2000 (Α' 12), όπως τροποποιή¬ 
θηκε και συμπληρώθηκε με το άρθρο 1 του Π.Δ. 323/2001 (Α' 
218) 

Άρθρο 2 

Εισαγωγή - Φοίτηση - Τίτλοι Σπουδών 

1. Ο αριθμός των κατ’ έτος εισακτέων στα Τμήματα και τα 
του τρόπου εισαγωγής ορίζονται κατά τις περί εισαγωγής 
σπουδαστών στα Πανεπιστήμια εκάστοτε ισχύουσες διατά¬ 
ξεις. 

2. ΤαΤμήματα απονέμουν τίτλους σπουδών μέχρι και διδα¬ 
κτορικού διπλώματος. 


3. Η ελάχιστη υποχρεωτική διάρκεια φοίτησης σε κάθε 
Τμήμα για τη λήψη πτυχίου ορίζεται σε οκτώ (8) εξάμηνα 
σπουδών. 

Άρθρο 3 
Ίδρυση θέσεων 

1. Στο Πανεπιστήμιο Πελοποννήσου ιδρύονται διακόσιες 
δέκα (210) θέσεις Διδακτικού Ερευνητικού Προσωπικού 
(Δ.Ε.Π.), σαράντα πέντε (45) θέσεις Ειδικού και Εργαστηρια¬ 
κού Διδακτικού Προσωπικού (Ε.Ε.ΔΙ.Π.) και σαράντα πέντε 
(45) θέσεις Ειδικού Τεχνικού Εργαστηριακού Προσωπικού 
(Ε.Τ.Ε.Π.) έκτων οποίων Π.Ε. κατηγορίας είκοσι (20) θέσεις, 
Τ.Ε. κατηγορίας δέκα πέντε (15) θέσεις και Δ.Ε. κατηγορίας 
δέκα (10) θέσεις. 

2. Για τις διοικητικές ανάγκες των Σχολών και των Τμημά¬ 
των που ιδρύονται με το παρόν Διάταγμα συνιστώνται στο 
Πανεπιστήμιο Πελοποννήσου εξήντα (60) θέσεις διοικητικού 
προσωπικού που προστίθενται στις θέσεις των κλάδων του 
άρθρου 4 του Π.Δ. 322/2001 (218 Ά') και κατανέμονται ως 
ακολούθως: 

α. Κλάδος Π.Ε. Διοικητικού - Οικονομικού: Δέκα πέντε (15) 
βαθμού Δ'- Α'. 

β. Κλάδος Τ.Ε. Διοικητικού - Λογιστικού: Δέκα πέντε (15) 
βαθμού Δ'- Α'. 

γ. Κλάδος Τ.Ε. Βιβλιοθηκονόμων: Δέκα πέντε (15) βαθμού 
Δ'-Α'. 

δ. Κλάδος Δ.Ε. Διοικητικού - Λογιστικού: Δέκα πέντε (15) 
βαθμού Δ'- Ά. 

Άρθρο 4 

Γ ραμματεία Τ μημάτων 

Σε κάθε Σχολή και Τμήμα που ιδρύεται με το παρόν Διά¬ 
ταγμα συνιστάται Γραμματεία, η οποία παρέχει διοικητική και 
γραμματειακή υποστήριξη στο εν γένει εκπαιδευτικό και 
ερευνητικό έργο τους. Η Γ ραμματεία οργανώνεται και λει¬ 
τουργεί σε επίπεδο Τ μήματος κατά την έννοια του άρθρου 36 
παρ. 1 του Ν. 2190/1994. 

Άρθρο 5 

Διαδικασία πλήρωσης θέσεων Δ.Ε.Π. 

1. Η πλήρωση των θέσεων Διδακτικού Ερευνητικού Προ¬ 
σωπικού (Δ.Ε.Π.) κάθε Τμήματος έως την αυτοδύναμη λει¬ 
τουργία του γίνεται με προκήρυξη ή με μετάκληση ή με με¬ 
τακίνηση μέλους Δ.Ε.Π. κατά τα ειδικότερα οριζόμενα στο 
παρόν άρθρο. 

2. Η προκήρυξη για την πλήρωση κενών θέσεων γίνεται με 
απόφαση του Υπουργού Εθνικής Παιδείας και Θρησκευμάτων 
ύστερα από εισήγηση της Δ.Ε. και γνώμη της Προσωρινής Γε¬ 
νικής Συνέλευσης του οικείου Τμήματος εφαρμοζόμενων κα¬ 
τά τα λοιπά των διατάξεων του άρθρου 6 του Ν. 2083/1992 
όπως ισχύουν κάθε φορά. Η εκλογή γίνεται από ενδεκαμελή 
εκλεκτορικά σώματα. Σε κάθε εκλεκτορικό σώμα συμμετέχουν 
τα μέλη Δ.Ε.Π. που τυχόν υπηρετούν στο οικείο Τμήμα και 
έχουν δικαίωμα ψήφου. Άντα μέλη Δ.Ε.Π. είναι λιγότερα από 
ένδεκα (11), το εκλεκτορικό σώμα συμπληρώνεται με απόφα¬ 
ση του Υπουργού Εθνικής Παιδείας και Θρησκευμάτων ύστε¬ 
ρα από κλήρωση από διπλάσιο τουλάχιστον αριθμό μελών 
Δ.Ε.Π. από κατάλογο τον οποίο εισηγείται η Δ.Ε. ύστερα από 
πρόταση της Προσωρινής Γενικής Συνέλευσης του οικείου 
Τμήματος. Στον κατάλογο μπορούν ταυτόχρονα να αναφερ¬ 
θούν και όσα άλλα μέλη Δ.Ε.Π. μπορούν κατά την κρίση των 
προτεινόντων οργάνων να περιλαμβάνονται σε αυτόν. Ο κατά¬ 
λογος τον οποίο εισηγείται η Δ.Ε. περιλαμβάνει μέλη Δ.Ε.Π. 
του ίδιου γνωστικού αντικειμένου με την προς πλήρωση θέση, 
τα οποία υπηρετούν σε ομοειδή ή συγγενή Τμήματα του ίδιου 
ή άλλων Πανεπιστημίων και ανήκουν στις βαθμίδες του Καθη¬ 
γητή και του Αναπληρωτή Καθηγητή. Εάν δεν υπάρχουν ή δεν 
επαρκούν τέτοια μέλη, ορίζονται μέλη Δ.Ε.Π. της βαθμίδας 
του Καθηγητή και Αναπληρωτή Καθηγητή του συγγενέστερου 

γνω(7πκού αντικειμένου. Σε κάθε εκλεκτορικό σώμα προε¬ 
δρεύει ο Πρόεδρος ή ο Αντιπρόεδρος της Δ.Ε. Σε περίπτωση 
πσυ δεν έχει οριστεί ως μέλος του εκλεκτορικού σώματος, 
προεδρεύει αυτού χωρίς δικαίωμα ψήφου. Γιατη συγκρότηση 
τσυ εκλεκτορικού σώματος εκδίδεται σχετική διαπιστωτική 
πράξη του Υπουργού. Για κάθεπροκηρυσσόμενη θέση Δ.Ε.Π. 
ορίζεται με απόφαση του σώματος των εκλεκτόρων τριμελής 
εισηγητική επιτροπή, σύμφωνα με τις διατάξειςτου άρθρσυ 6. 
κεφ. Γ παρ. 1 του Ν. 2083/1992, η οποία καταρτίζει και υπο¬ 
βάλλει στην Δ.Ε. ειδικά αιτισλογημένη έκθεση. Μέσαστηνπρο- 
βλεπόμενη από το νόμο προθεσμία συνέρχεται σε κοινή συνε¬ 
δρίαση η Δ.Ε. και το σώμα των εκλεκτόρων. Ο διορισμός τσυ 
μέλους ΔΕΠ γίνεται με πράξη του Προέδρου της Δ.Ε. που δη¬ 
μοσιεύεται στην Εφημερίδα της Κυβερνήσεως, ύστερα από 
την άσκηση του ελέγχου νομιμότητας από τον Υπουργό Εθνι¬ 
κής Παιδείας και Θρησκευμάτων. Κατά τα λοιπά για την εκλο¬ 
γή εφαρμόζονται αναλόγως οι ισχύουσες διατάξεις της πανε¬ 
πιστημιακής νσμοθεσίας. 

3. Η διαδικασία πλήρωσης κενών θέσεων Δ.Ε.Π. με μετά¬ 
κληση γίνεται με απόφαση του Υπουργού Εθνικής Παιδείας 
και Θρησκευμάτων ύστερα από εισήγηση της Δ.Ε. και πρό¬ 
ταση της Πρσσωρινής Γενικής Συνέλευσης του οικείου Τμή¬ 
ματος, εφαρμοζόμενων αναλόγως των διατάξεων του άρ¬ 
θρου Ιθτου Ν. 1268/1982 όπως έχει τροποποιηθεί και ισχύει 
κάθε φορά. Γ ια τη μετάκληση απσφασίζει ενδεκαμελές εκλε¬ 
κτορικό σώμα το οποίο συγκροτείται με απόφαση του Υπουρ¬ 
γού Εθνικής Παιδείας και Θρησκευμάτων ύστερα από κλή¬ 
ρωση από διπλάσιο τουλάχιστον αριθμό μελών Δ.Ε.Π. από 
κατάλογο τον οποίο εισηγείται η Δ.Ε. ύστερα από πρόταση 
της Προσωρινής Γενικής Συνέλευσης τσυ οικείου Τμήματος. 
Στον κατάλογο μπορούνταυτόχρονα να αναφερθούν και όσα 
άλλα μέλη Δ.Ε.Π. μπορούν κατά την κρίση των προτεινόντων 
οργάνων να περιλαμβάνονται σε αυτόν. Ο κατάλογος τον 
οποίο εισηγείται η Δ.Ε. περιλαμβάνει μέλη Δ.Ε.Π. του ιδίου 
γνωστικού αντικειμένου με την προς πλήρωση θέση, τα 
οποία υπηρετούν σε ομσειδή ή συγγενή Τμήματα του ίδιου ή 
άλλων Πανεπιστημίων και ανήκσυν στη βαθμίδα τσυ Καθηγη¬ 
τή. Εάν δεν υπάρχσυν ή δεν επαρκούν Καθηγητές του ίδιου 
γνωστικού αντικειμένου, ο κατάλογος συμπληρώνεται με 
Καθηγητές του συγγενέστερου γνωστικού αντικειμένου. Του 
εκλεκτορικού σώματος προεδρεύει ο Πρόεδρος της Δ.Ε. Σε 
περίπτωση που δεν έχει οριστεί ως μέλος του εκλεκτορικού 
σώματος, προεδρεύει αυτού χωρίς δικαίωμα ψήφου. Για τη 
συγκρότηση του εκλεκτορικού σώματος εκδίδεται σχετική 
κατά περίπτωση διαπιστωτική πράξη του Υπουργού Εθνικής 
Παιδείας και Θρησκευμάτων. Κατά τα λοιπά για πλήρωση θέ¬ 
σεων Δ.Ε.Π. με μετάκληση εφαρμόζονται οι ισχύουσες δια¬ 
τάξεις της πανεπιστημιακής νομοθεσίας. 

4. Η πλήρωση κενών θέσεων Δ.Ε.Π. με μετακίνηση μέλους 
Δ.Ε.Π. από άλλο Τμήμα του ιδίου ή άλλου Πανεπιστημίου γί¬ 
νεται υπό τις προϋποθέσεις και τους περιορισμούς των δια¬ 
τάξεων του άρθρου 5 του Ν. 2517/1997 (Α' 160) όπως εκά- 
στοτε ισχύουν με πράξη του Προέδρου της Δ.Ε. ύστερα από 
αίτηση του ενδιαφερομένου μέλους Δ.Ε.Π., αιτιολογημένη 
σύμφωνη γνώμη της Γενικής Συνέλευσηςτου Τμήματσς πρσ- 
έλευσης και της Δ.Ε. του Πανεπιστημίου Πελοποννήσου με¬ 
τά από εισήγηση της Πρσσωρινής Γενικής Συνέλευσης του 
οικείου Τμήματος. 

5. Οι διατάξειςτης προηγούμενης παραγράφου ισχύουν ανα¬ 
λόγως και για τη μετακίνηση επιμελητών, βοηθών και επιστημο¬ 
νικών συνεργατών από άλλο Τμήμα άλλου Πανεπιστημίου. 

Άρθρο 6 

Αοιπές Ρυθμίσεις 

1. Έως ότου εξασφαλισθούν οι προϋποθέσεις για την αυτο¬ 
δύναμη λειτουργία κάθε Τμήματος, η διοίκησή του ασκείται 
από Πρσσωρινή Γ ενική Συνέλευση που ορίζεται με πράξη του 
Προέδρου της Δ.Ε. ύστερα από απόφασή της. Η Πρσσωρινή 


Γ ενική Συνέλευση αποτελείται από πέντε (5) τουλάχιστσν μέ- 
λη Δ. Ε. Π., των οποίων το γνωστικό αντικείμενο πρέπει να είναι 
σχετικό με την επιστήμη πσυ καλλιεργεί το οικείο Τμήμα. Με 
την ίδια πράξη ορίζονται μεταξύ των μελών της ο Πρόεδρος 
και ο Αναπληρωτής Πρόεδρος, οι οποίοι πρέπει να κατέχουν 
θέση Δ.Ε.Π. της βαθμίδας του Καθηγητή ή Αναπληρωτή Κα¬ 
θηγητή. Καθήκοντα γραμματέα ασκεί σ Γραμματέας του οι¬ 
κείου Τμήματος ή ο νόμιμος αναπληρωτής του ή διοικητικός 
υπάλληλος στην περίπτωση που δεν έχει τοποθετηθεί Γραμ- 
ματέας. Στην Προσωρινή Γενική Συνέλευση συμμετέχουν 
υποχρεωτικά άλατα μέλη Δ.Ε.Π. που υπηρετούν στο Τμήμα 
και δύο (2) εκπρόσωποι των φοιτητών, εφ’ όσον έχουν εισα- 
χθεί φοιτητές στο Τμήμα. Η Προσωρινή Γενική Συνέλευση 
ασκεί τις αρμοδιότητες που προβλέπονται από τις κείμενες 
διατάξεις για την Γενική Συνέλευση Τμήματος (άρθρο 4 Ν. 
2083/1992) εκτός αυτών που ανατίθενται σε άλλα όργανα ή 
ορίζονται κατά τρόπο διαφορετικό με το παρόν Διάταγμα. Ο 
Πρόεδρος της Προσωρινής Γενικής Συνέλευσης, ή ο Ανα¬ 
πληρωτής Πρόεδρσς σε περίπτωση απσυσίας ή κωλύματσς 
του Προέδρου, συμμετέχει στη Δ.Ε. χωρίς δικαίωμα ψήφσυ. 

2. Το πρόγραμμα σπουδών κάθε Τμήματος, έως την αυτο¬ 
δύναμη λειτουργία του, καταρτίζεται από την Προσωρινή Γε¬ 
νική Συνέλευση και εγκρίνεται από τη Δ.Ε. 

3. Έως την αυτσδύναμη λειτουργία του οικείου Τμήματος, 
η προκήρυξη θέσεων Ε.Τ.Ε.Π. και Ε.Ε.ΔΙ.Π. πσυ ανήκσυν στο 
Τμήμα γίνεται με απόφαση του Υπουργού Εθνικής Παιδείας 
και Θρησκευμάτων ύστερα από εισήγηση της Δ.Ε. και πρό¬ 
ταση της Προσωρινής Γενικής Συνέλευσης του Τμήματος. 
Κατά τα λοιπά εφαρμόζονται κατά αναλογία οι εκάστοτε 
ισχύουσες διατάξεις ως πρσς τις προϋποθέσεις και τις διαδι¬ 
κασίες προκήρυξης και πλήρωσης θέσεων. 

4. Έως την αυτσδύναμη λειτουργία του οικείου Τμήματος, 
η πρόσληψη Επισκεπτών Καθηγητών, Εντεταλμένων Επίκσυ- 
ρων Καθηγητών και Ειδικών Επιστημόνων γίνεται με απόφα¬ 
ση του Υπουργού Εθνικής Παιδείας και Θρησκευμάτων ύστε¬ 
ρα από εισήγηση της Δ.Ε. και πρόταση της Προσωρινής Γε¬ 
νικής Συνέλευσης του Τμήματος, εφαρμοζομένων κατ’ 
αναλογία των εκάστοτε ισχυουσών διατάξεων. 

5. Για όσα θέματα δεν ρυθμίζονται με το παρόν Διάταγμα 
εφαρμόζονται συμπληρωματικά σι ισχύουσες διατάξεις της 
πανεπιστημιακής νομσθεσίας. 

Άρθρο 7 

Εφαρμογή διατάξεων 

Οι διατάξεις των άρθρων 5 και 6 του παρόντος εφαρμόζο¬ 
νται αντίστοιχα και για τα Τμήματα της Σχολής Θετικών Επι¬ 
στημών και Τεχνολσγίαςτου Πανεπιστημίου Πελοποννήσου 
που έχουν ιδρυθεί με τις διατάξεις του Προεδρικού Διατάγ¬ 
ματος 138/2002 (ΦΕΚ 113Ά). 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή τσυ στην 
Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος. 

Αθήνα, 24 Απριλίου 2003 
ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




